Lav et referat af nedenstående tekst:

Tekst:
Påsken er for mange nordjyder lig med en tur i haven eller en oprydningsdag i pulterkammeret. Det betyder fyldte trailere og travlhed på genbrugspladserne. Hos AVV i Hjørring ruller den ene bil også ind på pladsen efter den anden. - Det er nogle af de sjove dage. Der sker jo altid noget og folk er glade, siger Tommy Christiansen, der er pladsmand på AVV-genbrugspladsen i Hjørring. Han har ikke så meget imod at arbejdet på genbrugspladsen betyder, at han må aflyse påskefrokosten. Ole Møller Pedersen fra Hjørring er også kommet på hårdt arbejde i påskeferien og kan heller ikke gå om bord i påskelam og snaps i løbet af lørdagen. - Det kommer sgu til at vente til i morgen. Det er helt sikkert, siger Ole Møller Pedersen, som er i gang med at fylde traileren med muld. Mulden skal hjem i haven og fylde de huller, der er blevet gravet i forbindelse med et kloakeringsarbejde. Haven er også Per Christensens arbejdsplads i påskedagene. Hans bedre halvdel har lokket ham til at fælde nogle træer, som stod i vejen. - Hun elsker at gå i haven. Jeg plejer at sige: "Hver sæson sin forbandelse." Man skal derud hvert forår. Sådan er det, siger Per Christensen.

Referat:
Kombinationen af påske og forårsfornemmelser skaber travlhed på de nordjyske genbrugspladser. Hos AVV i Hjørring er de klar til at tage imod nordjyderne og deres mange tons affald.